nahid-hub/BLUGE-bengali-wikipedia-section-title-prediction huggingface dataset:
"অ্যাডমিরাল হারা তাদাইচি" জাপানি আক্রমণের ফলাফল হিসেবে বলেছিলেন, "আমরা মহান পার্ল হারবার আক্রমণে যুদ্ধকৌশল প্রয়োগ করে বিজয় অর্জন করি এবং সামগ্রিক ফলাফল হিসেবে যুদ্ধে হেরে যাই"। যথাযথভাবে সুনির্দিষ্ট ও প্রয়োজনীয় উদ্দেশ্যের উপর আক্রমণ সম্পন্ন হলেও এটি বৃহদাকার এবং অপ্রয়োজনীয়ভাবে ভিন্ন প্রেক্ষাপট ও পরিবেশ সৃষ্টি করে। মূল পরিকল্পনাটি গ্রহণ করেছিলেন "ইমামোতো"। ফলে, আমেরিকান নৌবাহিনী ১৯৩৫ সাল থেকে প্রশান্ত মহাসাগরীয় দ্বীপপুঞ্জ ফিলিপাইনে অগ্রসর হয়ে ব্যাপক বিধ্বংসী যুদ্ধ ছড়িয়ে দেয় যা ছিল "প্লান অরেঞ্জের" অংশবিশেষ। তা সত্ত্বেও ১৯৪০ সালে মার্কিন যুক্তরাষ্ট্র "প্লান ডগের আওতায়" জোরপূর্বক আইজেএন (ইম্পেরিয়াল জাপানি নেভি)-কে প্রশান্ত মহাসাগরের পূর্বাঞ্চল থেকে বিতাড়িত করে এবং অস্ট্রেলিয়া থেকে জাহাজগুলোকে দূরে সরিয়ে রাখে। এভাবেই মার্কিন যুক্তরাষ্ট্র ধীরে ধীরে নাৎসীবাদী জার্মানীকে পরাজিত করতে বাধ্য করে।

মার্কিন যুক্তরাষ্ট্রের জন্য সৌভাগ্য ছিল যে, মার্কিন বিমানবাহী যুদ্ধজাহাজগুলো জাপানি আক্রমণের সময় অক্ষত ছিল। অন্যথায়, প্যাসিফিক রণপোতবাহী জাহাজের পক্ষে আক্রমণের উদ্দেশ্যে অভিযানের ক্ষমতা এক বছর বা তারও বেশি সময় ব্যয় করতে হতো। আটটির মধ্যে ছয়টি যুদ্ধজাহাজ মেরামত করে পুণরায় কাজে লাগানোর উপযোগী করা হয়। কিন্তু তাদের ধীর গতির কারণে উপকূলের কাছাকাছি এলাকায় গোলাবর্ষণের মধ্যেই সীমাবদ্ধ রাখা হয়। যুদ্ধে জাপানিদের কৌশলগত চিন্তাধারায় মূল ত্রুটি ও বিশ্বাস ছিল যে, প্রশান্ত মহাসাগরীয় যুদ্ধে যুদ্ধজাহাজগুলো অংশ নিবে এবং "ক্যাপ্টেন আলফ্রেড মাহানের মতবাদটি" প্রতিপালিত হবে। ফলশ্রুতিতে ইমামোতো এবং তার উত্তরাধিকারী মজুতকৃত যুদ্ধজাহাজগুলোকে চূড়ান্ত যুদ্ধের জন্য প্রেরণ করতেন যা কখনো ভাবা যায়নি।

সঠিক অনুচ্ছেদ শিরোনাম কোনটি?
titleA. জাপানের যুদ্ধ ঘোষণা
titleB. আক্রমণের ফলাফল
titleC. কৌশলগত পরিণতি
titleD. ১ম স্তরের বিন্যাসক্রম
উত্তর: titleC
সমুদ্রপৃষ্ঠ থেকে ২,৯৯০ মিটার (৯,৮১০ ফিট) উচ্চতায় রারা হ্রদের অবস্থান। এর জলপৃষ্ঠ ১০.৮ বর্গকিলোমিটার এলাকাজুড়ে বিস্তৃত। সর্বোচ্চ গভীরতা ১৬৭ মিটার (৫৪৮ ফিট)। হ্রদটি দৈর্ঘ্যে ৫.১ কিমি এবং প্রস্থে ২.৭ কিমি। রারা হ্রদের জল নিজর নদ হয়ে মুগু কর্নালি নদীতে পতিত হয়। হ্রদের পানির পিএইচ স্বাভাবিকের চেয়ে বেশি। এই পরীক্ষায় হ্রদের পানি সামান্য দূষিত নির্ণিত হয়েছে। ধর্মী আচার-অনুষ্ঠান ও পর্যটকদের আবর্জনার কারণে এই দূষণ হয়েছে।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. পর্যটন
titleC. উদ্ভিদ ও প্রাণীকুল
titleD. জলবায়ু
উত্তর: titleA
মুসলিম কবিরা পঞ্চদশ শতাব্দীর মাঝামাঝিতে বাংলা ভাষায় লেখালিখি শুরু করেন। ষোড়শ শতাব্দীর শুরুতে এই অঞ্চলে সুফিবাদ এবং ইসলামী বিশ্বজগতের ধারণার উপর ভিত্তি করে একটি আঞ্চলিক সাহিত্যের বিকাশ ঘটে। বাঙালি মুসলিম মরমী সাহিত্য মধ্যযুগীয় ভারতের অন্যতম আদি নিদর্শন ছিল।
ফারসি সরকারী ভাষা হওয়ায় , বাংলায় প্রচুর পারস্যের পণ্ডিত, আইনজীবি, শিক্ষক এবং আলেমদের আগমন ঘটেছিল। এটি অভিজাত ও সুফীদের পছন্দের ভাষা ছিল। বাংলায় হাজার হাজার ফারসিবই এবং পাণ্ডুলিপি প্রকাশিত হয়েছিল। বাংলায় সংকলিত প্রথম ফারসি রচনাটি অমৃতকুণ্ডের সংস্কৃত থেকে অনুবাদ ছিল যা সমারকন্দের কাজী রুকনুদ্দীন আবু হামিদ মুহাম্মদ বিন মুহাম্মাদ আল-আমিদী, যিনি বিখ্যাত হানাফি ফিকাহবিদ ও সুফি ছিলেন। গিয়াসউদ্দিন আজম শাহের রাজত্বকালে সোনারগাঁও শহর গদ্য ও কবিতার বহু প্রকাশনা নিয়ে পারস্য সাহিত্যের একটি গুরুত্বপূর্ণ কেন্দ্র হয়ে ওঠে। সময়টিকে "বাংলায় ফারসি সাহিত্যের স্বর্ণযুগ" হিসাবে বর্ণনা করা হয়। এর গুরুত্ব বোঝা যায় ফার্সী কবি হাফেজ শিরাজি সাথে সুলতানের বিনিময় নিজস্ব চিঠিপত্রের দ্বারা। সুলতান যখন হাফিজকে অসম্পূর্ণ গজলটি সম্পন্ন করার জন্য আমন্ত্রণ জানালেন, তখন খ্যাতিমান কবি রাজার দরবারের মহিমা এবং বাংলা-ফারসি কবিতার সাহিত্যের গুণকে স্বীকার করে প্রতিক্রিয়া জানান।

পান্ডুলিপি চিত্রগুলিতে সালতানাতের ফ্যাশন এবং স্থাপত্য চিত্রিত হয়েছে। পান্ডুলিপির চিত্রগুলি সালতানাতের একটি মূল শৈল্পিক বৈশিষ্ট্য। এই ঐতিহ্যের সর্বাধিক পরিচিত উদাহরণগুলির মধ্যে একটি ষোড়শ শতাব্দীর মধ্যভাগে সুলতান নুসরত শাহ প্রকাশিত "শরফ্নামা"। এটিতে আলেকজান্ডার গ্রেট-এর বিজয় সম্পর্কে নিজামী গজনবীর মহাকাব্য রয়েছে।

সঠিক অনুচ্ছেদ শিরোনাম কোনটি?
titleA. আঞ্চলিক সাম্রাজ্য (১৫শ এবং ১৬শ শতক)
titleB. ইতিহাস
titleC. সাহিত্য এবং চিত্র
titleD. সমাধিসৌধ স্থাপত্য
উত্তর: titleC
তার প্রথম কবিতার বই "সন্ধ্যা" প্রকাশিত হয় ১৯১২ সালে। ছোট পরিসরের হলেও কবিতাগুলো মনস্তাত্ত্বিক দিক থেকে তীক্ষ্ণ, অনেকটা ইংরেজ কবি টমাস হার্ডির কবিতার মতো। "সন্ধ্যা" গ্রন্থটি সমালোচকদের প্রশংসা লাভ করে। বছর দুই পরে যখন তার দ্বিতীয় বই "তসবীহ" প্রকাশিত হয়, ততদিনে হাজার হাজার মহিলা কবি 'আখমাতোভার মতো' কবিতা লেখা শুরু করে দিয়েছেন। নারী-পুরুষের প্রেমের সবচেয়ে দোদুল্যমান, মর্মভেদী মুহুর্তগুলোকে নিয়ে লেখা তার এ সময়ের কবিতা ব্যাপক ভাবে অণুকরণ করা হয়। আখমাতোভা উক্তি করেন 'আমাদের দেশের নারীদের আমি বলতে শিখিয়েছি কিন্তু তাদের চুপ করা শিখাতে পারিনি।'

রুশ কবিতার এই অধ্যায়টিকে রৌপ্য যুগ আখ্যা দেয়া হয়ে থাকে। আখমাতোভা তার আভিজাত্য ও শৈল্পিক সততার জন্যে 'নেভা-র রানী' এবং 'রৌপ্য যুগের মধ্যমণি' নামে অভিহিত হন।
সঠিক অনুচ্ছেদ শিরোনাম কোনটি?
titleA. শেষ জীবন
titleB. টানা পোড়েনের সময়
titleC. রৌপ্য যুগের মধ্যমণি
titleD. প্রথম জীবন
উত্তর: titleC
কিছু ঐতিহাসিকের মতে, জন্মসূত্রে রোক্সেলানার আসল নাম ছিল "আলেকজান্দ্রা রুসলানা লিসোভস্কা", বা "আনাস্তাসিয়া লিসোভস্কা", ডাকনাম ছিল অটোম্যানদের মধ্যে, তিনি প্রধানত হাসেকি হুররাম সুলতান বা হুররাম হাসেকি সুলতান হিসেবে পরিচিত ছিলেন; পাশাপাশি আরও পরিচিত ছিলেন রোক্সেলানা, রোক্সোলানা, রোক্সেলানে, রোসসা ও রুজিকা নামে; তুর্কি ভাষায় হুররাম( ভাষায় "খুররাম", "সদা প্রফুল্ল"); এবং আরবিতে "করিমা" (, "অভিজাত")। "রোক্সেলানা" সম্ভবত তার মূল নাম নয় বরং তার ডাকনাম ছিল, যা তার রুসাইন বংশসূত্রকে নির্দেশ করত (সে সময়ের প্রচলিত নাম "রুস্লানা"র সাথে তুলনা করে ); প্রাচীন রোক্সোলানির নামানুসারে "রোক্সেলোনি" বা "রোক্সেলানি" ১৫শ শতাব্দী পর্যন্ত ইউক্রেনীয়দের মাঝে একটি অন্যতম প্রচলিত নাম ছিল। সুতরাং তার ডাকনামের শাব্দিক অর্থ হল "রুথেনিয়ার ব্যক্তি"।

সঠিক অনুচ্ছেদ শিরোনাম কোনটি?
titleA. সুলতানের সঙ্গে সম্পর্ক
titleB. নাম
titleC. উত্তরাধিকার
titleD. প্রাথমিক জীবন
উত্তর: titleB
১১৭৪ সালের মার্চে নুরউদ্দিন একটি ভূমিকম্পের পর বাগদাদে ফিরে আসেন। অনেক ঐতিহাসিকের মতে এটি ছিল ইতিহাসের অন্যতম ভয়াবহ ভূমিকম্প। নুরউদ্দিন শাসক হিসেবে বিপর্যয়ের খবর শোনার পর ফিরে আসেন। তার কিছু শত্রু তার অনুপস্থিতির সুযোগ নিতে থাকে যার তার ফিরে আসায় প্রভাব ফেলেছে। পরবর্তী সপ্তাহগুলোতে তার সমস্ত মনোযোগ জনগণের উপর ছিল যার ফলে তিনি বিশ্বাসঘাতক ও হাসান সাহাবর দল যাদেরকে ক্রুসেডাররা সমর্থন করত তাদের কাছ থেকে তার প্রতি হুমকির কথা উপেক্ষা করেন। ১১৭৪ সালের এপ্রিলের শেষের দিকে বিষপ্রয়োগের ফলে গলায় ব্যথা অনুভব করার পর থেকে সমস্যার প্রথম সূত্র পাওয়া যায়। তার চিকিৎসকদের অনেক প্রচেষ্টার পর নুরউদ্দিন ১১৭৪ সালের ১৫ মে মৃত্যুবরণ করেন। কিছু শক্তিশালী অভিজাত ব্যক্তির দল নুরউদ্দিনের ক্ষমতা তার এগারো বছর বয়সী পুত্র আস সালিহ ইসমাইল আল মালিকের উপর অর্পণ করেন। তার মৃত্যুর ফলে সালাহউদ্দিন ক্রুসেডারদের বিরুদ্ধে তার শক্তিশালী মিত্র হারিয়ে ফেলেন। সালিহর কাছে লেখা চিঠিতে তিনি জানান যে তিনি তার শত্রুদের বিরুদ্ধে লড়াই করবেন এমনকি তারা যদি মুসলিম দাবিও করে যদিনা তিনি ও তার সমর্থকরা নুরউদ্দিনের নীতির বিরুদ্ধে গিয়ে ক্রুসেডারদের সাথে মিত্রতা থেকে বিরত থাকেন।

নুরউদ্দিনের মৃত্যুর পর সালাহউদ্দিন কঠিন সিদ্ধান্তের মুখোমুখি হন। তিনি মিশর থেকে ক্রুসেডারদের উপর আক্রমণ করতে পারতেন অথবা সিরিয়ায় সালিহর কাছ থেকে আমন্ত্রণ লাভ করার আগ পর্যন্ত অপেক্ষা করতে পারতেন। এছাড়াও বিদ্রোহীদের হাতে পড়ার আগেই তিনি সিরিয়াকে তার শাসনের অংশে পরিণত করতে পারতেন। কিন্তু ইতিপূর্বে তার প্রভুর অধীন ছিল অঞ্চলে হামলা করলে তা তার অনুসৃত ইসলামি বিধানের লঙ্ঘন হতে পারে এবং এই ঘটনা তাকে একজন প্রতারক হিসেবে তুলে ধরতে পারে যা ক্রুসেডারদের বিরুদ্ধে লড়াইয়ে বাধা তৈরি করবে এমন আশঙ্কা করেন। তিনি দেখতে পান যে সিরিয়া অধিকার করার জন্য তাকে হয় সালিহর কাছ থেকে আমন্ত্রণ পেতে হবে বা তাকে সাবধান করতে হবে যে ক্রমবর্ধমান নৈরাজ্য ক্রুসেডারদের তরফ থেকে হামলার আশঙ্কা তৈরী করবে।

সালিহ যখন আগস্টে আলেপ্পোতে চলে যান তখন শহরের আমির ও নুরউদ্দিনের দক্ষ সেনাদের প্রধান গুমুশতিগিন তার উপর অভিভাবকত্ব দাবি করেন। তিনি দামেস্ক থেকে শুরু করে সিরিয়া ও জাজিরাতে তার সকল বিরোধীকে পদচ্যুত করার প্রস্তুতি নেন। এই জরুরি অবস্থায় দামেস্কের আমির মসুলের দ্বিতীয় সাইফউদ্দিন গাজিকে সাহায্য চেয়ে বার্তা পাঠান। কিন্তু তিনি তা প্রত্যাখ্যান করেন। এর ফলে সালাহউদ্দিনের কাছে সাহায্য চাওয়া হয় এবং তিনি তা প্রদান করেন। সালাহউদ্দিন ৭০০ বর্শাধারী ঘোড়সওয়ার নিয়ে যাত্রা করেন। কেরাক পার হয়ে তিনি বুসরা পৌছান। তার বর্ণনা অনুযায়ী “এখানে আমির, সৈনিক ও বেদুইনরা তার সাথে যোগ দেয় এবং তাদের অন্তরের অনুভূতি তাদের চেহারায় ফুটে উঠে।“ ২৩ নভেম্বর তিনি দামেস্কে ফিরে আসেন। দামেস্কের দুর্গে প্রবেশের আগ পর্যন্ত তিনি তার পিতার পুরনো বাসগৃহে অবস্থান নেন। চারদিন পর দুর্গ উন্মুক্ত হয়। তিনি এরপর দুর্গে অবস্থান নেন এবং নাগরিক আতিথেয়তা গ্রহণ করেন।

সঠিক অনুচ্ছেদ শিরোনাম কোনটি?
titleA. দামেস্ক জয়
titleB. বল্ডউইনের সাথে যুদ্ধ ও সন্ধি
titleC. প্রাথমিক অভিযান
titleD. সাম্রাজ্য বিস্তার
উত্তর: titleA
প্যানথেরা গনের বাকি প্রজাতি গুলো বাঘ, সিংহ, জাগুয়ার, চিতাবাঘ এর তুলনায় আকারে ছোট। স্নো লেপার্ড এর ওজন ২৫-৬০ কেজি পর্যন্ত হয়। বড় পুরুষ দের ওজন ৭৫ কেজি পর্যন্ত হয়। 
তবে ছোট স্ত্রী দের ওজন ২৫ কেজিরও কম হতে পারে! 
এদের দেহের দৈর্ঘ্য ৭৫-১৫০ সে.মি. আর লেজের দৈর্ঘ্য ৮০-১০০ সে.মি.হয়।
এদের দেহ আন্দাজে লেজ বড় হয়।

সঠিক অনুচ্ছেদ শিরোনাম কোনটি?
titleA. বাসস্থান
titleB. খাদ্য
titleC. আকার
titleD. বৈজ্ঞানিক নাম
উত্তর: titleC
১৮৮৭ সালের মে মাসে বুনিনের প্রথম কবিতা "দিরিভিন্‌স্কিয়ে নিশ্‌চিয়ে" সেন্ট পিটার্সবার্গের সাহিত্য সাময়িকী রদিনায় প্রকাশিত হয়। ১৮৯১ সালে তার প্রথম ছোটগল্প "দিরিভিন্‌স্কি এক্সিজ" নিকোলাই মিখায়লভ্‌স্কি সম্পাদিত সাময়িকী রস্কোয়ে বোগাৎস্ত্‌ভোয় প্রকাশিত হয়। ১৮৮৯ সালের বসন্তে বুনিন খার্কভে তার ভাইয়ের নিকট চলে যান। সেখানে তিনি সরকারি কেরানি পদে যোগ দেন, পরে একটি স্থানীয় পত্রিকায় সহ-সম্পাদক, লাইব্রেরিয়ান, ও আদালতের পরিসংখ্যান রচয়িতা হিসেবে কাজ করেন। ১৮৮৯ সালের জানুয়ারি মাসে তিনি ওরিয়লে স্থানীয় ওর্লভ্‌স্কি ভেসৎনিক পত্রিকায় যোগ দেন, প্রথমে সহ-সম্পাদক ও পরে দি ফেক্তো সম্পাদক হিসেবে। এই পত্রিকায় সম্পাদক থাকাকালীন তিনি তার ছোটগল্প, কবিতা ও সমালোচনাসমূহ এই পত্রিকায় সাহিত্য পাতায় প্রকাশের সুযোগ পান। এই পত্রিকায় কাজ করার সময় তার ভার্ভারা পাশ্‌চেঙ্কোর সাথে পরিচিত হয় এবং গভীরভাবে তার প্রেমে পড়েন। ১৯৮২ সালের আগস্ট মাসে তারা দুজন পলতাভায় চলে যান এবং ইউলি বুনিনের বাড়িতে বসবাস শুরু করেন। ইউলি তার ছোট ভাইকে ইভানকে স্থানীয় জেমস্ত্‌ভো প্রশাসনে একটি চাকরি জোগাড় করে দেন।

ইভান বুনিনের প্রথম কবিতার বই "স্তিখৎভরিনিয়া. ১৮৮৭–১৮৯১" (রুশ: Стихотворения, বাংলা: "কবিতা") ওরিয়ল থেকে ১৮৯১ সালে প্রকাশিত হয়। স্থানীয় পত্রিকায় পূর্বে প্রকাশিত তার নিবন্ধ, রচনা ও ছোটগল্পসমূহ সেন্ট পিটার্সবার্গের পাক্ষিক সমূহে প্রকাশিত হতে থাকে।

বুনিন ১৮৯৪ সালের প্রথম অর্ধেক ইউক্রেন ভ্রমণে কাটান। তিনি পরবর্তীতে এই ভ্রমণ সম্পর্কে লিখেন, "এই সময়ে আমি মালোরাশিয়া (ছোট রাশিয়া) এবং এর গ্রাম ও সোপানগুলো, এর মানুষের সাথে পরিচিত হওয়া এবং ইউক্রেনীয় গান শোনার প্রেমে পড়ি, এই দেশটি খুব আত্মার সাথে সম্পর্কিত।"

১৮৯৫ ও ১৮৯৬ সাল তিনি মস্কো ও সেন্ট পিটার্সবার্গে কাটান। ১৮৯৭ সালে তার প্রথম ছোটগল্প সংকলন "না ক্রায় সভেতা ই দ্রুগিয়া রাস্‌স্কাজে" (রুশ: На край света и другие рассказы, বাংলা: "পৃথিবীর শেষ প্রান্তে এবং অন্যান্য গল্প") প্রকাশিত হয় এবং পরের বছর তার দ্বিতীয় কবিতার বই "পদ অৎক্রিতোম নিয়বম" (রুশ: Под открытым небом, বাংলা: খোলা আকাশের নিচে, ১৮৯৮) প্রকাশিত হয়। ১৮৯৮ সালের জুন মাসে বুনিন ওদেসায় চলে যান। সেখানে তিনি দক্ষিণ রাশিয়ার চিত্রকরদের কমরাদেশিপের নৈকট্য লাভ করেন এবং ইয়েভ্‌জেনি বুকোভেৎস্কি ও পিওতর নিলুসের তার সাথে বন্ধুত্ব হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সাহিত্য জীবন
titleC. জীবনী
titleD. প্রাথমিক জীবন
উত্তর: titleB
এর পাশাপাশি অস্ট্রেলিয়ার সহঃ অধিনায়ক ও দ্বিতীয় বিশ্বযুদ্ধের পরবর্তী সময়কালে সর্বাপেক্ষা সেরা ব্যাটসম্যান নীল হার্ভে অবসর নিলে বার্জের খেলা নিশ্চিত হয়। ঐ মৌসুমে আঘাতে জর্জড়িত থাকা স্বত্ত্বেও দক্ষিণ আফ্রিকার বিপক্ষে পাঁচ টেস্টের সিরিজের সবকটিতে তার অংশগ্রহণ ছিল। সিরিজ শেষে বাম পায়ে তাকে অস্ত্রোপচার করতে হয়।

নিজ শহর ব্রিসবেনে অনুষ্ঠিত সিরিজের প্রথম টেস্টে ১৩ রান তুলে রান আউট হন। পুরো মাসে সফরকারীদের বিপক্ষে রান খরার কবলে পড়েন। তাসমানিয়া সম্মিলিত একাদশের সদস্যরূপে প্রস্তুতিমূলক খেলায় ৩ ও ১০ রান তুলেন। পরবর্তী দুই টেস্টে ২৩, অপরাজিত ২৬, ৩৬ ও ১৩ রান তুলেন। তন্মধ্যে, দ্বিতীয় টেস্টে অস্ট্রেলিয়া জয় পায় ও পরের খেলাটি ড্র হয়েছিল। পূর্বেকার মৌসুমের ন্যায় এবার অবশ্য তাকে বাতিলের খাতায় নাম লেখানো হয়নি। অ্যাডিলেড ওভালে অনুষ্ঠিত চতুর্থ টেস্টে ৯১ রান তুলেন ও অস্ট্রেলিয়া দশ উইকেটে পরাজিত করে। শেষ টেস্টে ৫৬ ও ৩৯ রান তুললেও খেলাটি ড্র হয়েছিল।

নির্জীব সিরিজে দুইটি অর্ধ-শতরানের ইনিংস সহযোগে ৩৯.৬৩ গড়ে ৩১৭ রান তুলেন তিনি। টেস্ট শুরুর পর বার্জ ইনিংসগুলোকে বড় আকারে নিয়ে যেতে ব্যর্থ হন। মৌসুমের শেষ ১১ ইনিংসে প্রত্যেকবারই দুই অঙ্কের সংগ্রহ করলেও আটবার ২০ থেকে ৬০ রানের ইনিংস খেলেছিলেন। মৌসুম শেষে ৭৬.২৬ গড়ে ১১৪৪ রান তুলেন।

সঠিক অনুচ্ছেদ শিরোনাম কোনটি?
titleA. শেফিল্ড শিল্ড অভিষেক
titleB. দক্ষিণ আফ্রিকার আগমন
titleC. নিউজিল্যান্ড গমন
titleD. পুণরায় ভারত উপমহাদেশ গমন
উত্তর: titleB
বিশ্বজনীন পর্যায়ক্রমিক পর্যালোচনা (ইউপিআর) জাতিসংঘের একটি পদ্ধতি যা জাতিসংঘের সকল সদস্য রাষ্ট্রের মানবাধিকারের রেকর্ড পর্যালোচনা করে। এটি একটি অনন্য প্রক্রিয়া যা মানবাধিকার কাউন্সিল দ্বারা পরিচালিত হয়, যার ফলে প্রতিটি রাষ্ট্র মানবাধিকারের মূল বিষয়গুলি যা সে দেশের অগ্রগতির মূল ক্ষেত্রকে অনুমোদন করে, এবং তাদের আন্তর্জাতিক বাধ্যবাধকতা গ্রহণের জন্য আরও পদক্ষেপগুলি ও প্রচেষ্টাকে চিহ্নিত করতে সহায়তা করে। জাতিসংঘের একটি সদস্য রাষ্ট্র হিসেবে মায়ানমার ইউপিআর পদ্ধতিতে জড়িত হতে বাধ্য। ২৩ ডিসেম্বর ২০১৫ সালে, মায়ানমারে ইউপিআর-এর একটি কার্যনির্বাহী দল মায়ানমারের বর্তমান মানবাধিকার পরিস্থিতি দেখে এবং প্রতিবেদন করে যে মায়ানমার সরকার রাজনৈতিক, প্রশাসনিক, সামাজিক ও বিচারবিভাগীয় সংস্কারে ইতিবাচক অগ্রগতি অর্জন করেছে। তথাপি, অনেক দেশ, যেমন- সুইডেন, সুইজারল্যান্ড, তুরস্ক, যুক্তরাজ্য রোহিঙ্গা সম্প্রদায়ের বিরুদ্ধে মানবাধিকার লংঘনের বিষয়ে উদ্বেগ প্রকাশ করে, কারণ এই এলাকায় উন্নতির জন্য আরও অনেক ক্ষেত্র রয়েছে। উদাহরণস্বরূপ, বাহরাইন রাখাইন রাজ্যে রোহিঙ্গা মুসলমানদের বিরুদ্ধে জাতিগত শুদ্ধি ও বৈষম্য সম্পর্কে উদ্বেগ প্রকাশ করেছে। ২০১৫ সালের জাতিগত অধিকার সুরক্ষা আইনে মায়ানমারের সকল সংখ্যালঘুদের অধিকারকে সম্প্রসারিত করবে বলে রিপোর্টে উল্লেখ করা হয়েছে। তবে, মায়ানমার সরকার তাদের অবস্থান পুনর্ব্যক্ত করেছে যে মায়ানমারের "রোহিঙ্গা" নামে কোন সংখ্যালঘু সম্প্রদায় নেই। তবুও, ২০১২ সালের রাখাইন রাজ্যের সহিংসতার ফলে তদন্ত কমিশন গঠনে নেতৃত্ব দেওয়া হয়েছিল, যা স্থিতিশীলতা ও উন্নয়নের জন্য একটি কেন্দ্রীয় কমিটি গঠন করতে সুপারিশ করে। তারপর থেকে, রাখাইন রাজ্যের চারপাশে বাস্তুচ্যুত মানুষের জন্য সরকার মানবিক প্রবেশাধিকার যেমন খাদ্য, পানি ও শিক্ষা পরিষেবা সরবরাহ করার সুযোগ দেয়। উপরন্তু, নাগরিকত্ব যাচাইয়ের জন্য একটি প্রকল্প চালু করা হয়েছিল, যার ফলে ৯০০ জন বাস্তুচ্যুত নাগরিককে নাগরিকত্ব প্রদান করা হয়। রিপোর্টটি সদস্য রাষ্ট্রসমূহের বিভিন্ন সুপারিশের দ্বারা পরিগণিত হয়, যাতে অনেক দেশ পরামর্শ দেয় যে, এটি কোন দল নয় এবং রোহিঙ্গাদের প্রতি তাদের আন্তর্জাতিক দায়বদ্ধতা আরও বাড়ানোর জন্য মায়ানমার যেন অন্যান্য প্রধান মানবাধিকার চুক্তিসমূহ অনুমোদন করে।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্মেলন
titleB. বিশ্বজনীন পর্যায়ক্রমিক পর্যালোচনা
titleC. ২০১৬ মসজিদ পোড়ানো
titleD. ২০১৩ মায়ানমারের মুসলিম বিরোধী দাঙ্গা
উত্তর: titleB
ফিরদৌসীর প্রধান গবেষণার বিষয় হলো অন্ত্রের রোগ। বিশেষ করে ইমিউনোলজি, জিনোমিক্স, প্রোটোমিক প্রযুক্তি এবং ডায়াগনস্টিকস এবং ভ্যাকসিনে উন্নতি সাধন। তিনি বাংলাদেশের দরিদ্র মানুষের জন্য নতুন ধরণের সস্তা কলেরা টীকা উন্নয়নে কাজ করেছেন। তিনি ব্যয়বহুল ‘ডকোরাল’ টীকার পরিবর্তে ‘শানকল’ নামক একটি টিকা ঢাকায় ব্যবহার করে সফলতা লাভ করেন। পরবর্তীতে টিকাটি বাংলাদেশের জনস্বাস্থ্য বিশেষ করে রোহিঙ্গা শরনার্থীদের ক্ষেত্রে ব্যবহার করা হয়।

সঠিক অনুচ্ছেদ শিরোনাম কোনটি?
titleA. সম্মান ও পুরস্কার
titleB. গবেষণায় অবদান
titleC. সদস্য
titleD. প্রারম্ভিক জীবন
উত্তর: titleB
বেল কোষ্ঠকাঠিন্য দূর করে ও আমাশয়ে উপকার করে। আধাপাকা সিদ্ধ ফল আমাশয়ে অধিক কার্যকরী। বেলের শরবত হজমশক্তি বাড়ায় এবং তা বলবর্ধক। বেলের পাতার রস মধুর সাথে মিশিয়ে পান করলে চোখের ছানি ও জ্বালা উপশম হয়। পাতার রস, মধু ও গোল মরিচ এর গুঁড়া মিশিয়ে পান করলে জন্ডিস রোগ নিরাময় হয়। পেট খারাপ, আমাশয়, শিশুর স্মরণ শক্তি বাড়ানোর জন্য বেল উপকারী। বেলে প্রচুর ভিটামিন সি আছে। এই ভিটামিন সি শরীরের রোগ প্রতিরোধ ক্ষমতা বাড়ায়। বেল নিয়মিত খেলে কোলন ক্যানসার হওয়ার আশঙ্কা অনেকাংশে কমে যায়।

সঠিক অনুচ্ছেদ শিরোনাম কোনটি?
titleA. বেলপাতা
titleB. পাতা ও খোসায় (ফলের) সুগন্ধী তেল
titleC. ফলের ভেষজগুণ
titleD. বেলের দ্রব্যগুণ
উত্তর: titleC
জন্মের পর, শিশুর ভালভা (এবং স্তন কলা—দেখুন উইচেস দুগ্ধ) তুলনামূলকভাবে বড়ো ও স্পষ্টদর্শন থাকে, এবং এটা ঘটে কারণ অমরা থেকেই মায়ের কারণে শিশুর দেহে হরমোন ক্ষরণের সীমার বৃদ্ধি অপরিবর্তিত থাকে। পরবর্তী সময়ের চেয়ে ক্লিটোরিস তাই তুলনামূলকভাবে বড়ো থাকে। যখন এই হরমোন ক্ষরণ বন্ধ হয়ে যায়, ভালভা ছোট হয়ে স্বাভাবিক আকৃতি ফিরে পায়।

এক বছর বয়স থেকে বয়ঃসন্ধি শুরুর পূর্ব পর্যন্ত, শরীরের অন্যান্য স্থানের বৃদ্ধি/পরিবর্তনের তুলনায় ভালভাতে কোনো দৃশ্যমান পরিবর্তন পরিলক্ষিত হয় না।

সঠিক অনুচ্ছেদ শিরোনাম কোনটি?
titleA. রজঃনিবৃত্তি পরবর্তী সময়
titleB. বিকাশ
titleC. গঠন
titleD. শিশুকাল
উত্তর: titleD
২০১০ সালের "ডেসপিক্যাবল মি" চলচ্চিত্রের সিকুয়েল ‘‘ডেসপিক্যাবল মি ২’’ শিরোনামে, জুলাই ৩, ২০১৩ সালে মুক্তি পায়, যেটি রচনা করেছেন সিঙ্কো পল এবং কেন ডরিও এবং পরিচালনা করেছেন পিয়েরে কফিন ও ক্রিস রিনোড। স্টিভ কারেল, মিরান্ডা কসগ্রোভ, ডানা গেইয়ার, এলসি ফিসার, রাসেল ব্র্যান্ড কণ্ঠ অভিনেতা হিসেবে গ্রু, মার্গো, এডিথ, এ্যইগনেস এবং ড. নেফারিও চরিত্রে পূনরাবৃত্তি ঘটান। সিকুয়েলটি ইতিবাচক পর্যালোচনা অর্জন করে এবং বিশ্বব্যাপী পূর্বের চলচ্চিত্ররে চেয়ে $৯৭০ মিলিনের অধিক আয় করে।

সঠিক অনুচ্ছেদ শিরোনাম কোনটি?
titleA. "ডেসপিক্যাবল মি" (২০১০)
titleB. মুক্তি
titleC. স্বল্পদৈর্ঘ্য চলচ্চিত্র
titleD. "ডেসপিক্যাবল মি ২" (২০১৩)
উত্তর: titleD
বাইরের ভবন, যা অ্যানেক্সে বা মালীর বাড়ি হিসেবেও পরিচিত, এই ভিলার অংশে অবস্থিত। এই বাইরের ঘরটি প্রধান ভবনের পশ্চিম দিকে অবস্থিত এবং এর ভিলার সাথে সংযুক্ত একটি ধরন আছে। বাইরের ঘরটি এক তলার এবং সাথে এর পশ্চিম দিকে পালিশ করা চিলেকোঠা রয়েছে। এর সাথে পূর্বদিকে অর্ধ-তলা রয়েছে। বাইরের ঘরটি মূলত মালীর বাড়ি হিসেবে ও গাড়োয়ানের বাড়ি নির্মিত হয়েছিল। এর দক্ষিণ পাশে যে সবুজ বাড়ি দীর্ঘদিন ধরে দৃশ্যমান ছিল তা ১৯৮০ সালে ধ্বংসপ্রাপ্ত হয়। বাইরের ঘরটি, যা সুরক্ষিত বাড়িসমূহের মত শ্রেণিবিভাজিত নয়, আধুনিক সময়ে কাঠের তৈরি বাদামী গ্লেজ-দেয়া দরজাসহ চার গ্যারাজ দিয়ে সংস্কারসম্পন্ন হয়।

সঠিক অনুচ্ছেদ শিরোনাম কোনটি?
titleA. মালীর বাড়ি
titleB. ইতিহাস
titleC. আধুনিক যুগ
titleD. ভবন
উত্তর: titleA
১৩ ফেব্রুয়ারি ২০১৭ সালে, উত্তর কোরিয়ার নেতা [[কিম জং উন|কিম জং উনের]] সৎভাই কিম জং-নামকে [[ভিএক্স (নার্ভ এজেন্ট)|ভিএক্স]] নার্ভ এজেন্ট দিয়ে হত্যা করা হয়, যখন তিনি কুয়ালালামপুর আন্তর্জাতিক বিমানবন্দেরের ২ নং টার্মিনালে হাটছিলেন। সন্দেহভাজন দুই নারীকে নার্ভ এজেন্ট প্রয়োগের অভিযোগে আটক করা হয়। কিম [[ছদ্মনাম|ছদ্মনামে]] ভ্রমন করছিলেন।

সঠিক অনুচ্ছেদ শিরোনাম কোনটি?
titleA. স্যাটেলাইট টার্মিনাল A
titleB. বর্তমান অবস্থা
titleC. সাম্প্রতিক ঘটনা
titleD. অপারেশন এবং অবকাঠামো
উত্তর: titleC
বিশাল তেল-সম্পদের আবিষ্কারের আগে মুক্তা-অনুসন্ধান এবং এর বাণিজ্য ছিল এই অঞ্চলের প্রধান শিল্প। বলা হয় পারস্য উপসাগরীয় অঞ্চল মুক্তা অনুসন্ধানের জন্য সবচেয়ে আদর্শ স্থান। ডুবুরিরা সাধারণত প্রতিদিন ৩০ বারের মত মুক্তার অনুসন্ধানে ডুব দিত এবং প্রতিবারই তারা এক-দেড় মিনিট পানির তলায় অবস্থান করতো।

ডুবুরিদের জন্য এয়ার-ট্যাংক বা অন্য কোনরকম যন্ত্রের ব্যবহার নিষিদ্ধ ছিল। তবে তারা চামড়া-নির্মিত, নাকে পরিধানযোগ্য এক ধরনের ক্লিপ এবং হাত ও পায়ের আঙ্গুলে চামড়া-নির্মিত আবরণী ব্যবহার করত, যাতে করে ঝিনুক অনুসন্ধানের সময়ে আঙ্গুলগুলো সুরক্ষিত থাকে। 
ডুবুরিদের কে প্রতিদিনের কাজের জন্য মজুরি প্রদান করা হতো না, বরং তারা প্রতি মৌসুমে মোট যে আয় করত, মৌসুম শেষে তার একটি অংশ মজুরি হিসেবে লাভ করত।

সঠিক অনুচ্ছেদ শিরোনাম কোনটি?
titleA. চলচ্চিত্র এবং মিডিয়া
titleB. মানবাধিকার
titleC. সংযুক্ত শহরসমূহ
titleD. মুক্তা-বাণিজ্য
উত্তর: titleD
২০তম বিসিএস উত্তীর্ণ হয়ে ২০০১ সালে সহকারী পুলিশ সুপার হিসেবে মানিকগঞ্জ জেলায় যোগদান করেন। পরবর্তীতে ঢাকা মেট্রোপলিটন পুলিশ, পুলিশ সদর দপ্তর, ট্যুরিস্ট পুলিশসহ বাংলাদেশ পুলিশের বিভিন্ন ইউনিটে সফলতার সাথে দায়িত্ব পালন করেন। তিনি ১৫ অক্টোব ২০১৫ থেকে ২০১৮ পর্যন্ত চাঁদপুর জেলা পুলিশ সুপার ও ২৬ আগস্ট ২০১৮ থেকে গাজীপুর জেলার পুলিশ সুপার হিসেবে দায়িত্ব পালন করছেন। পেশাগত ও প্রশিক্ষণের প্রয়োজনে তিনি বিশ্বের বিভিন্ন দেশ ভ্রমণ করেন। এ দেশগুলো হচ্ছে : যুক্তরাষ্ট্র, যুক্তরাজ্য, ফ্রান্স, জার্মানি, ইতালী, ভ্যাটিকান সিটি, অস্ট্রেলিয়া, পূর্ব তিমুর, সিঙ্গাপুর, মালয়েশিয়া, ইন্দোনেশিয়া, সৌদি আরব, দুবাই ও কাতার। ২০১৬ ও ২০১৭ সালে পরপর দু’বার দেশের প্রথম নারী হিসেবে জাতীয় প্যারেড গ্রাউন্ডে পুলিশ সপ্তাহের প্যারেডে নেতৃত্ব দিয়ে ইতিহাস তৈরি করেন। মেট্রোপলিটন পুলিশ, রেঞ্জ পুলিশ, আর্মড পুলিশ, ও র‌্যাবসহ ১৩ টি দলের সহস্রাধিক সদস্যের প্যারেডে নেতৃত্ব দেন এই নারী পুলিশ। নারী ও শিশু নির্যাতন প্রতিরোধে তার কার্যালয়ে তিনি নারী সেল গঠন করেন। এতে প্রতিনিয়ত বিচারপ্রার্থীরা এসে ভিড় করে এবং মামলাবিহীন পারিবারিক কলহসহ নারী ও শিশু সংক্রান্ত বিষয়ে মিমাংসা করেন।

সঠিক অনুচ্ছেদ শিরোনাম কোনটি?
titleA. শান্তি রক্ষা মিশনে অংশগ্রহণ
titleB. প্রারম্ভিক জীবন
titleC. সংস্কৃতি চর্চা
titleD. কর্মক্ষেত্র অবদান
উত্তর: titleD
দলটির নীতিগত কোন পরিষ্কার আদর্শ নেই। কিন্তু প্রশাসনের সাথে সম্পৃক্ত ও সমর্থনদানকারী রাজনীতিবিদ ও কর্মকর্তাদের চিন্তাধারাকে দলটি স্বাগতঃ জানায়। স্বত্ত্বেও সংযুক্ত রাশিয়াকে ‘সকল দলকে ধরা’ বা ‘শক্তিধর দলরূপে’ প্রায়শঃই মূল্যায়ন করা হয়ে থাকে। ২০০৯ সালে দলটি তাদের প্রাতিষ্ঠানিক আদর্শ হিসেবে রুশ রক্ষণশীলতার কথা জানায়।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. দল গঠন
titleC. ইতিহাস
titleD. আদর্শ
উত্তর: titleD
ল্যানসিং একটি মেয়র-কাউন্সিল সরকারের অধীনে পরিচালিত হয়, বিশেষত একটি শক্তিশালী মেয়র গঠন, যেখানে মেয়র হলেন নগরীর প্রধান নির্বাহী কর্মকর্তা। মেয়র বিভাগীয় প্রধান নিয়োগ (কাউন্সিল অনুমোদনের সাপেক্ষে) এবং অন্যান্য দায়িত্বের মধ্যে একটি নগরীর বাজেট খসড়া এবং পরিচালনা করতে বাধ্য। মেয়র কাউন্সিল থেকে আইন ভেটোও দিতে পারেন, যদিও পরিষদের দুই তৃতীয়াংশের ভোটের মাধ্যমে ভেটোকে অতিক্রম করা যেতে পারে। মেয়র ও সিটি ক্লার্ক প্রতি চার বছর অন্তর বড় নির্বাচনের দ্বারা নির্বাচিত হন।
সঠিক অনুচ্ছেদ শিরোনাম কোনটি?
titleA. সরকার
titleB. অর্থনীতি
titleC. ভূগোল
titleD. ইতিহাস
উত্তর: titleA
১৯৬১ সালের ১৬ জুলাই আয়ারস জন্মগ্রহণ করেন। ১৯৬৪ সালে তার মা অস্ট্রেলীয় নাবিককে বিয়ে করেন এবং পরিবারসহ পশ্চিম অস্ট্রেলিয়ার পেথেতে স্থানান্তরিত হন।

১৯৭২ সালে, যখন আয়ারস ১১ বছর বয়সে পদার্পণ করেন, তার মা আত্মহত্যা করেন। তিনি ছিলেন নাইটক্লাব সংগীতশিল্পী।

আয়ারসের সৎপিতা, তার মায়ের মৃত্যুর ৩ বছর পর এবং পুনরায় বিবাহ করার ২ দিন পুর্বে মারা যান। 

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পেশা
titleC. ব্যক্তিগত জীবনে
titleD. পুরস্কার
উত্তর: titleA
বাংলাদেশের অধিকাংশ মানুষ গ্রামে বসবাস করে। ২০১১ সালের আদমশুমারী অনুযায়ী গ্রামে বসবাসকারী জনসংখ্যা হল ১১,০৪,৮০,৫১৪ জন, যা দেশের মোট জনসংখ্যার ৭৬.৬৯%। ১৭৯৩ সালের চিরস্থায়ী বন্দোবস্তের পর গ্রামীণ শাসন ও কর ব্যবস্থায় ব্যাপক পরিবর্তন আসে। এ ব্যবস্থায় গ্রামের জমির পূর্ণ অধিকার পায় জমিদার। আধুনিক রাষ্ট্রব্যাবস্থায় গ্রাম পর্যায়ে স্থানীয় সরকার ব্যবস্থা নির্বাচন পদ্ধতি চালু করা হয়েছে এবং পৃথক প্রশাসনিক কাঠামো গড়ে তোলা হয়েছে।

সঠিক অনুচ্ছেদ শিরোনাম কোনটি?
titleA. মধ্য এশিয়া
titleB. আফগানিস্তান
titleC. দক্ষিণ এশিয়া
titleD. বাংলাদেশ
উত্তর: titleD
তুলনামূলকভাবে প্রচুর এবং ব্যাপক বৃষ্টিপাতের সাথে জেলার একটি মধ্যম জলবায়ু রয়েছে। বর্ষাকালন জুন মাসে শুরু হয় এবং সেপ্টেম্বর পর্যন্ত চলতে থাকে। আংশিক বৃষ্টিপাত অক্টোবর পর্যন্ত চলতে থাকে।ডিসেম্বর থেকে ফেব্রুয়ারি পর্যন্ত চলে শীতকাল। শীতকালে হালকা বৃষ্টিপাত ঘটে উত্তরপূর্ব মৌসুমী বায়ুর প্রভাবে।শীতের সময় গড় সর্বনিম্ন তাপমাত্রা  ৪-৬°সি হয় , কখনও কখনও সর্বনিম্ন তাপমাত্রা হিমাঙ্কের নিচেও চলে যায়। এপ্রিল ও মে এখানে গ্রীষ্ম ঋতু যখন গড় সর্বোচ্চ তাপমাত্রা ৩২-৩৫ °সি, কখনো কখনো সর্বোচ্চ তাপমাত্রা ৩৭°সি র কাছাকাছি যায়। অনিয়মিত ঝড়বৃষ্টি ঘটতে থাকে এই মাসে। বার্ষিক গড় বৃষ্টিপাতের পরিমাণ ১৩৮৩.৮৯ মিলিমিটার।

সঠিক অনুচ্ছেদ শিরোনাম কোনটি?
titleA. ওয়েথাউ
titleB. প্রশাসনিক বিভাগ
titleC. সড়ক
titleD. জলবায়ু
উত্তর: titleD
১৯৮৪ সালে আনন্দবাজার পত্রিকার চাকরি ছেড়ে বরুণ সেনগুপ্ত প্রতিষ্ঠা করলেন নিজের কাগজ "বর্তমান"। প্রথমে দৈনিক সংবাদপত্র ও পরে "সাপ্তাহিক বর্তমান" নামে একটি একটি ঘরোয়া সাপ্তাহিক। প্রথম থেকেই নিজের কাগজকে একটি প্রতিষ্ঠান-বিরোধী চরিত্র দেওয়ার ব্যাপারে সচেষ্ট ছিলেন তিনি। তার প্রায় পাঁচ দশকের সাংবাদিক জীবনে সাফল্য যেমন এসেছে বহু ক্ষেত্রে, তেমনই কোনও কোনও ক্ষেত্রে এসেছে ব্যর্থতাও। টেলিভিশন-ইন্টারনেটের যুগেও তবু সাংবাদিকতার ঘরানা পরিবর্তন করেননি তিনি। মানুষের সহজবোধ্য ভাষায় সাবলীল সংবাদ পরিবেশনা ও তত্ত্বব্যাখ্যার এই প্রবণতাই আজ তার সংবাদপত্র ও অন্যান্য পত্রিকার প্রভূত জনপ্রিয়তার কারণ। এমনকি নিজেকে পর্যন্ত সচেতনভাবে টেলিভিশন ক্যামেরা থেকে দূরে সরিয়ে রেখেছিলেন আমৃত্যু। ঘনিষ্ঠমহলে বলেছেন, "কাগজের সাংবাদিকের লোকচক্ষুর আড়ালে থাকাই উচিত, না হলে তার সম্পর্কে পাঠকের ধারণা ধাক্কা খেতে পারে।" তার লেখা এবং ভাবনা সাংবাদিকতার এক ফেলে আসা ঘরানাকে মনে করিয়ে দেয়। আর সেই কারণেই বাংলা সাংবাদিকতার জগতে তিনি এক মাইলফলক।



সঠিক অনুচ্ছেদ শিরোনাম কোনটি?
titleA. শিক্ষা ও পড়াশুনা
titleB. বর্তমান প্রকাশ
titleC. আরও দেখুন
titleD. সাংবাদিকতা
উত্তর: titleB
পালক সাধারণভাবে পাখির বৈশিষ্ট্য বলে স্বীকৃত, তাই পালকযুক্ত ডাইনোসরদের সাধারণত ডাইনোসর ও পাখির অন্তর্বর্তী নমুনা হিসেবে দেখা হয়। কিন্তু পালকের পাশাপাশি তাদের কংকালতন্ত্রের অনেকগুলো সাদৃশ্যও উভয় শ্রেণীর যোগসূত্রের জোরদার প্রমাণ। কঙ্কালের যে সমস্ত জায়গায় পাখি আর ডাইনোসরের সাদৃশ্য চোখে পড়ে সেগুলো হল ঘাড়, শ্রোণীচক্র, কবজি, পুরোবাহু ও ঊরশ্চক্র, ফারকুলা এবং ঊরঃফলক। ক্ল্যাডিস্টিক বিশ্লেষণের দ্বারা উভয়ের কঙ্কালের তুলনা করলে মিলগুলো আরও ভালো বোঝা যায়।

সঠিক অনুচ্ছেদ শিরোনাম কোনটি?
titleA. প্রধান গোষ্ঠীসমূহের বিলুপ্তি
titleB. কঙ্কাল
titleC. চর্চার ইতিহাস
titleD. আয়তন
উত্তর: titleB